ပဋိပတ္တိသုတ်

(၂)သုတ် ရှိပါသည်။ -သံ၊၃၊၁၈။ သံ၊မြန်၊၂၀-၁။ သံ၊ဋ္ဌ၊၃၊၁၆၈။ သံ၊ဋီ၊၂၊၄၀၇။ -သံယုတ္တနိကာယ၊ မဟာဝဂ္ဂသံယုတ္တ၊ ၁-မဂ္ဂသံယုတ္တ၊ ၄-ပဋိပတ္တိဝဂ္ဂ၊ ပဌမသုတ်။ ဘုရားရှင် ကောသလနိုင်ငံ ... သီတင်းသုံးတော်မူနေစဉ် မိစ္ဆာဒိဋ္ဌိ မိစ္ဆာသမာဓိတို့သည် မိစ္ဆာပဋိပတ္တိ, သမ္မာဒိဋ္ဌိ, သမ္မာသမာဓိ-တို့သည် သမ္မာပဋိပတ္တိ ဖြစ်ပုံကို ဓမ္မ၏အစွမ်းအားဖြင့် ရဟန်းတို့အား ဘုရားရှင် ဟောတော်မူသည့်သုတ်။ -သံ၊၃၊၁၈-၉။ သံ၊မြန်၊၃၊၂၁။ -သံယုတ္တနိကာယ၊ ဒုတိယသုတ်။ ဘုရားရှင် ကောသလနိုင်ငံ ... သီတင်းသုံးတော်မူစဉ် ဤလောက၌ အချို့သော မိစ္ဆာဒိဋ္ဌိက, မိစ္ဆာသမာဓိရှိသောသူသည် မိစ္ဆာပဋိပန္န၊ ဤလောက၌ အချို့သော သမ္မာဒိဋ္ဌိက, သမ္မာသမာဓိရှိသောသူသည် သမ္မာပဋိပန္န ဖြစ်ပုံကို ပုဂ္ဂိုလ်၏အစွမ်းအားဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။ အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုပုံများ များစွာရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်